વિશ્વના સૌથી જાણીતા ટાવરની વાત કરવામાં આવે ત્યારે ચોક્કસપણે આપણા મનમાં એફિલ ટાવર આવી જાય છે અથવા તો બીગ બેનનો ઉલ્લેખ આપણે કરી દઇએ છીએ. જોકે વિશ્વમા એવા ઘણા બધા ટાવર્સ છે કે જે પોતાની ઉંચાઇ અને લુકના કારણે લોકોના માનસપટ પર છવાયેલા છે. ટાવરની વાત કરવામાં આવી રહી છે ત્યારે એ જાણવું જરૂરી છે કે ટાવરનું નિર્માણ આજ-કાલ કે પાંચ, દસ દાયકાઓથી કરવામાં આવી રહ્યું નથી, પરંતુ ઇતિહાસની અટારીમાં જઇએ તો પણ આપણને શાનદાર રીતે નિર્માણ કરવામાં આવેલા આવા ટાવર્સની માહિતી મળી રહી છે, જેમાં ક્લોક ટાવર, બેલ ટાવર વિગેરે છે, જેનો ઉપયોગ ઇતિહાસમાં એકબીજા સાથે કોમ્યુનિકેશન કરવા માટે થતો હતો. જે અનેક હોલિવુડની ફિલ્મોમાં આપણને જોવા મળ્યું હશે.